Cuneiform Tablet FS Kraus 57
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma a-šùr-i-mì-tí šu-IŠTAR bu-bu-ra-num ù en-na-nu-um-ma a-na im-dí-lim qí-bi-ma a-šu-mì ú-ṣú-ra-nim ša ta-áš-pu-ra-ni um-ma ú-ṣú-ra-nu-um-ma i-na dí-tim lu ni-tù-wu KI-ku-nu ú-lá a-ta-wu ṭup-pé ša a-šu-mì i-ku-nim tù-šé-bi-lá-ni ṭup-pé-e ša-ma-am ú-lá i-mu-a ù ṭup-pé-e ša ú-ṣú-ur-ša-a-šùr ša-ma-am ú-lá i-mu-a um-ma i-ku-nu-um-ma a-wa-tù-a ga-am-ra ta-mì-a-ni šu-ma li-bi-kà té-er-ta-kà li-li-kam-ma lu nu-ta-mì-šu lá li-bi-kà ṭup-pá-am ḫa-ar-ma-am ša ki-ma a šu-mì-kà a-na ú-ṣú-ur-ša-a-šùr mì-ma lá iš-qú-lu ku-nu-ki ša ú-ṣú-ur-ša-a-šur ù ša 2-ší-na ší-bi-in li-qí-a-ma iš-tí-šu lu ni-tù-wu 1 ma-na KÙ.BABBAR ù a-ḫa-ma 0.33333 ma-na 5 GÍN KÙ.BABBAR ša PUZUR₄-a-šùr mì-ma ú-lá iš-qú-ul um-ma šu-ut-ma a-na pá-ni-a ša-qá-lam qá-bi-a-ku ša i-da šu-mì-im a-lá-an 10 ma-na lá 15 GÍN AN.NA mì-ma ú-lá ni-il₅-qí ù a-na ší-tim e-lá ta-šé-e-šu 1 GÚ AN.NA ša i-tal-kam-{d}IM a-dí-ni ú-lá ni-il₅-qí i-na ša ba-a-ba-tí-kà nu-za-kà-ma ni-ša-pá-ra-kum